钦定古今图书集成/明伦汇编/氏族典/第086卷 > 胡涍
## 钦定古今图书集成/明伦汇编/氏族典/第086卷 > 胡涍

按《明外史陈吾德传》：“‘胡涍，字原荆，无锡人。嘉靖末进
士，历知永丰、安福二县，擢御史。神宗即位之六日，命
冯保代孟冲掌司礼监，召用南京守备张宏。涍言彼二人者，陛下何自察其可用？臣请严驭近习，毋惑谄
谀，亏损圣德’。保大怒，思倾之。其冬，妖星见慈庆宫后，
延烧连房。涍论奏中言：‘唐高不君，则天为虐，几危宗
社，往古覆辙，亦可为鉴’。”保摘以激帝怒，严旨谯让，涍
惶恐请罪，斥为民。涍既被斥，自号为民御史，放情山
水，颇干谒有司。居八年，落魄而卒。